Sent Pardol
Sent Perdon, grafiat Sent Pardol per Bénédicte Boyrie-Fénié, (veire la partida toponimia) (Saint-Perdoux en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novèla Aquitània, ancianament d'Aquitània.

Geografia

Toponimia
 Lo nom de la comuna (atestacions S. Pardulphus en 1298, Saint Perdhou de Causac en 1742, Saint-Perdoux-d'Issigeac al sègle XIX) ven del nom de Pardulphus, latinizacion del nom germanic Pard-wulf o Bard-wulf, que correspond a un ermita garit miraculosament de la ceguesa, puèi que venguèt abat de Garait  (658 - entre 737 e 743); a tombat sistematicament, en Occitània, dins l'atraccion de perdon, adaptat en francés en Pardoux, Perdon, Pardon, etc . En mai del nom francés actual, de totas las atestacions citadas, fòra de la qu'es en latin, la prononciacion [ʂempær’du] , ont [-æ-], correspond a l'aurelha a quicòm coma [-e-] dobèrt jos l'influéncia de l'r apicala (rotlada) que sièc, verifica que Pardulphus es vengut en realitat Perdon, coma per tant de vilatges que pòrtan lo nom d'aquel sent; la grafia autentica es donc  Sent Perdon e non pas *Sent Pardol, inatestada fòra del document oficial citat en referéncia (la latinizacion de 1298 permet de saber que lo nom del sent dedicatari de la glèisa èra coneissut, mas pas la prononciacion de l'epòca en occitan). La nasala finala de Perdon es muda en lengadocian brageiragués. 
 Causac, citat en 1742 dins Saint Perdhou de Causac representa lo nom d'òme gallo-roman Cabutius, o Cautius, o *Cadusius, o *Caducius, emb lo sufixe -acum , ,, latinizacion d'un sufixe celtic -*acon. Seriá donc lo nom d'una granda propietat gallo-romana. Sembla pas que i aja dins la comuna cap luec d'aquel nom , mas es benlèu lo nom ancian del vilatge.

Istòria

Administracion

Demografia

Luècs e monuments

Personalitats ligadas emb la comuna

Veire tanben
 Comunas de Dordonha

Ligams extèrnes

Nòtas

Comuna de Dordonha
Comuna de Perigòrd